

**REPUBLIKA HRVATSKA**

OSNOVNA ŠKOLA DRENJE

KLASA: 602-01/25-01/53

URBROJ: 2121-18-01-25-1

Drenje, 1. rujna 2025.

**J A V N I P O Z I V**

**za iskaz interesa za organizaciju i provođenje izvanškolskih aktivnosti**

**(B2 program)**

I.

 Ulaskom Osnovne škole Drenje, Drenje u Eksperimentalni program „Osnovna škola kao Cjelodnevna škola - Uravnotežen, pravedan, učinkovit sustav odgoja i obrazovanja“ otvara se mogućnost sudjelovanja udruga, klubova, društava i grupa s različitim aktivnostima u B2 programu izvnaškolskih aktivnosti.

II.

 Pozivamo sve udruge, društva, sportske i tehničke klubove, škole stranih jezika, glazbe, plesa i slično da svoje programe i aktivnosti sada, u okviru cjelodnevne škole, mogu organizirati za učenike naše škole ako isti pokažu interes za program koji se nudi.

 Aktivnosti iz točke I. ovog poziva provode se u prostorima Osnovne škole Drenje, Ljudevita Gaja 28, 31418 Drenje u vremenu od 15 do 17 sati svaki radni dan.

III.

Ponuda mora sadržavati:

 1. kratak opis aktivnosti koja se nudi,

 2. cijenu po učeniku / mjesečno,

 3. interval održavanja (koliko puta tjedno i u kojem vremenu).

Pored navedenog, s obzirom da je škola obveznik zaprimanja elektroničkih računa, ponuditelj mora imati sposobnost izdavanja elektroničkih računa.

IV.

Ponude se dostavljaju na adresu: Osnovna škola Drenje, Ljudevita Gaja 28, 31418 Drenje ili putem elektroničke pošte na adresu osdrenje@os-drenje.skole.hr .

Rok za dostavu ponuda je 9. rujna 2025. do 23:59 sati.

 RAVNATELJ

 Darko Čota, dipl. ing.